62021CO0724_INF
Sklep Sodišča (osmi senat) z dne 16. maja 2022 – Staatsanwaltschaft Köln (Otrok, odpeljan v Romunijo)
(zadeva C‑724/21)
„Predhodno odločanje – Člen 99 Poslovnika Sodišča – Državljanstvo Unije – Člen 21 PDEU – Prosto gibanje in prebivanje na ozemlju držav članic – Kaznivost, ki se nanaša posebej na mednarodni protipravni odvzem mladoletnih oseb – Omejitev – Zaščita otroka – Sorazmernost“
Državljanstvo Unije – Pravica do prostega gibanja in prebivanja na ozemlju držav članic – Zakonodaja države članice, ki kazensko sankcionira položaj, ko eden od staršev otroka odvzame njegovemu rejniku z namenom, da tega otroka odpelje v tujino – Zakonodaja, ki isto dejanje v primeru, da je otrok na ozemlju prve države članice, kaznuje le, če je pri tem uporabljena sila, resna grožnja ali preslepitev – Nedopustnost – Upravičenost – Sorazmernost – Neobstoj
(člen 21 PDEU; Uredba Sveta št. 2201/2003, uvodni izjavi 2 in 21)
(Glej točke 24, od 29 do 31 in izrek.)
Izrek
Člen 21 PDEU je treba razlagati tako, da nasprotuje zakonodaji države članice, v skladu s katero je za to, da eden od staršev rejniku, ki ima pravico določiti otrokovo stalno prebivališče, odvzame svojega otroka, da bi ga odpeljal v tujino, mogoče naložiti kazenske sankcije, tudi če ni bila uporabljena sila, resna grožnja ali preslepitev, medtem ko je v primeru, v katerem je otrok na ozemlju prve države članice, to dejanje kaznivo le, če je bila uporabljena sila, resna grožnja ali preslepitev.